VENDIM
Nr. 51, datë 19.3.2019

PËR MIRATIMIN E RREGULLORES “MBI KRITERET DHE PROCEDURËN PËR NGRITJEN NË DETYRË TË PROKURORËVE PRANË PROKURORISË SË POSAÇME KUNDËR KORRUPSIONIT DHE KRIMIT TË ORGANIZUAR”

Në mbështetje të neneve 148/dh dhe 149/a të Kushtetutës së Republikës së Shqipërisë, neneve 47, 48 dhe 163 të ligjit nr. 96/2016 “Për statusin e gjyqtarëve dhe prokurorëve në Republikën e Shqipërisë”, nenit 189, të ligjit nr. 115/2016 “Për organet e qeverisjes së sistemit të drejtësisë” dhe neneve 2, 7, 12 dhe 57, të ligjit nr. 95/2016 “Për organizimin dhe funksionimin e institucioneve për të luftuar korrupsionin dhe krimin e organizuar”, Këshilli i Lartë i Prokurorisë

VENDOSI:

1. Miratimin e rregullores “Mbi kriteret dhe procedurën për ngritjen në detyrë të prokurorëve pranë Prokurorisë së Posaçme kundër Korrupsionit dhe Krimit të Organizuar”, sipas tekstit që i bashkëlidhet këtij vendimi.
2. Ky vendim hyn në fuqi me botimin në Fletoren Zyrtare.
KRYETARI
Gent Ibrahimi


RREGULLORE
MBI KRITERET DHE PROCEDURËN PËR NGRITJEN NË DETYRË TË PROKURORËVE PRANË PROKURORISË SË POSAÇME KUNDËR KORRUPSIONIT DHE KRIMIT TË ORGANIZUAR

KREU I
DISPOZITA TË PËRGJITHSHME

Neni 1
Qëllimi

Qëllimi i rregullores është përcaktimi i kritereve dhe procedurave për ngritjen në detyrë të prokurorëve në Prokurorinë e Posaçme kundër Korrupsionit dhe Krimit të Organizuar (Prokuroria e Posaçme), bazuar në një proces objektiv, transparent dhe gjithëpërfshirës, me synim krijimin e Prokurorisë së Posaçme të aftë për të ushtruar funksionet e saj në mënyrë të pavarur, të paanshme dhe efektive.
Neni 2
Përkufizime

Termat e përdorura në këtë rregullore, kanë këto kuptime:
a) “Ditë” ka kuptimin e ditës kalendarike. Nëse dita e fundit është ditë pushimi, atëherë përfundimi i afatit do të shtyhet në ditën pasardhëse të punës.
b) “Këshilli” është Këshilli i Lartë i Prokurorisë.
c) “Prokuror i Posaçëm” është prokurori në Prokurorinë e Posaçme kundër Korrupsionit dhe Krimit të Organizuar.
ç) “Ngritje në detyrë” nënkupton kalimin nga:
i. një pozicion në prokuroritë e juridiksionit të përgjithshëm, në një pozicion në Prokurorinë e Posaçme;
ii. një pozicion si prokuror në Prokurorinë e Posaçme, në pozicionin e drejtuesit të Prokurorisë së Posaçme.
d) “Komision” është Komisioni i Posaçëm me pesë anëtarë për vlerësimin e kandidatëve për prokurorë të Prokurorisë së Posaçme.
dh) “SPAK” është struktura e posaçme kundër korrupsionit dhe krimit të organizuar e përbërë nga Prokuroria e Posaçme dhe Byroja Kombëtare e Hetimit.
e) “Kandidat” është prokurori i cili shpreh interesin për të plotësuar një pozicion vakant në Prokurorinë e Posaçme ose që kërkon të zgjidhet Drejtues i saj.
ë) “Me kualifikim të lartë” kuptohet vlerësimi maksimal i akorduar për kandidatin sipas pikëzimit të parashikuar në nenin 8 të kësaj rregulloreje.
f) “Me kualifikim të mesëm” kuptohet vlerësimi mesatar i akorduar për kandidatin sipas pikëzimit të parashikuar në nenin 8 të kësaj rregulloreje.
g) “Me kualifikim të ulët” kuptohet vlerësimi minimal i akorduar për kandidatin sipas pikëzimit të parashikuar në nenin 8 të kësaj rregulloreje.
gj) “Institucionet e rivlerësimit” janë Komisioni i Pavarur i Kualifikimit dhe Kolegji i Apelimit.
h) “Konfirmuar pas rivlerësimit” konsiderohet:
i. kandidati i konfirmuar në detyrë nga Komisioni i Pavarur i Kualifikimit,  vendimi për të cilin nuk është ankimuar brenda afatit ligjor; ose
ii. pas ankimit, kandidati i konfirmuar në detyrë nga Kolegji i Apelimit.
i) “Ekspert” është prokurori që ka nivel të lartë të njohurive ose përvojës, të njohur nga një institucion publik, në lidhje me kriteret e posaçme etike e morale të parashikuara në nenin 9 të kësaj rregulloreje, për shkak të angazhimit në mësimdhënie, në hartimin e legjislacionit, të pjesëmarrjes në komitetet e ekspertëve pranë organizatave vendase dhe ndërkombëtare, në trajnime afatgjata ose botime në fusha që lidhen me objektin e veprimtarisë së Prokurorisë së Posaçme të parashikuar nga ligji procedural penal.
j) “Teknikat e posaçme të hetimit” janë metodat speciale të hetimit sipas Kodit të Procedurës Penale dhe parashikimeve të tjera ligjore, përdorimi i të cilave nuk është i autorizuar për të gjitha llojet e veprave penale, të tilla si veprimet simuluese, infiltrimi në përbërje të grupit kriminal, dorëzimi i kontrolluar, mbrojtja e dëshmitarit, si dhe teknika të tjera si vendimet për kontroll në rastet e hetimeve të veprave penale të korrupsionit, sigurimi me anë të letërporosisë i provave që gjenden jashtë vendit, sigurimi i provave kompjuterike, përdorimi i provave mjekoligjore, si: ADN, përdorimi i ekspertizës kontabël, përgjimi elektronik, marrja dhe përdorimi i informacioneve nga vende të huaja, provat kompjuterike, përdorimi i bashkëpunëtorëve të drejtësisë ose bashkëpunimi në marrëveshjet e fajësisë etj.
k) “Çështje të ndërlikuara ligjërisht dhe në fakte” konsiderohen ato çështje ku subjekt i hetimit është një funksionar i lartë publik, të cilat kanë një numër të madh të pandehurish ose një numër të madh veprash penale, që passjellin pasoja të rënda për jetën dhe pasurinë e personave ose shkaktojnë dëm të madh ekonomik, të cilat rezultojnë në konfiskimin e aseteve me vlera të mëdha etj.
l) “Hetim proaktiv” është ai hetim ku procesi i mbledhjes së provave kryhet njëkohësisht me lindjen e dyshimit për kryerjen e veprës së dyshuar penale, si dhe hetimet që nisen nga prokurori në mungesë të një kallëzimi ose çdo hetim i cili është dukshëm më i zgjeruar se kallëzimi origjinal.
ll) “Hetim i suksesshëm” është çdo procedim i dërguar për gjykim në përfundim të të cilit është marrë fajësi ose kur prokurori tregon se veprimet hetimore kanë qenë shteruese pavarësisht vendimit të gjykatës.
m) “Kërkesë e suksesshme për konfiskim” konsiderohet çdo kërkesë e prokurorit e pranuar nga gjykata, ose kur, ndonëse kërkesa nuk është pranuar nga gjykata, vlerësohet se veprimet e kryera nga prokurori kanë qenë shteruese dhe të sakta.
n) Ligji “antimafia” është ligji nr. 10192, datë 3.12.2009 “Për parandalimin dhe goditjen e krimit të organizuar, trafikimit, korrupsionit dhe krimeve të tjera nëpërmjet masave parandaluese kundër pasurisë”.
Neni 3
Rregulla të përgjithshme për ngritjen 
në detyrë si prokuror i posaçëm

1. Komisioni kryen një vlerësim fillestar të të gjithë kandidatëve për të përcaktuar nëse ata i plotësojnë kushtet ligjore për ngritjen në detyrë si prokurorë të posaçëm.
2. Komisioni i propozon Këshillit skualifikimin e kandidatëve të cilët nuk i plotësojnë kushtet ligjore.
3. Këshilli skualifikon çdo kandidat i cili nuk plotëson kushtet ligjore dhe shpall listën zyrtare të kandidatëve që vijojnë procesin e vlerësimit.
4. Pas vendimit për shpalljen e listës zyrtare të kandidatëve, Këshilli i përcjell organeve të rivlerësimit emrat e kandidatëve të cilët nuk i janë nënshtruar ende procesit të rivlerësimit.
5. Komisioni vijon me vlerësimin e kandidatëve. Komisioni kërkon nga institucionet publike çdo lloj dokumenti të rëndësishëm për vlerësimin. Këshilli kryen intervistat me kandidatët.
6. Komisioni përdor dokumentet dhe letrat e motivimit për të bërë propozimet përkatëse për vlerësimin e kandidatëve për pozicionin e prokurorit të posaçëm, bazuar në:
i. vlerësimet e mëparshme profesionale; dhe
ii. kriteret e posaçme etike dhe profesionale të parashikuara në nenin 7 të kësaj rregulloreje.
7. Në çdo rast, për vlerësimin përfundimtar të kandidatëve, përveç propozimit të Komisionit, Këshilli merr parasysh edhe angazhimin personal dhe profesional të kandidatit si ekspert, si dhe intervistat e kandidatëve.
8. Në rast se pas vlerësimit të kritereve të posaçme etike dhe profesionale, ka kandidatë me pikë të barabarta Këshilli i rendit kandidatët sipas vjetërsisë si magjistrat ose jurist.
9. Komisioni propozon për secilin kandidat dhe për secilin nga kriteret e parashikuara në nenin 7, njërën nga shkallët e vlerësimit të parashikuar në nenin 8 të kësaj rregulloreje.
10. Këshilli bën vlerësimin përfundimtar të kandidatëve dhe renditjen e tyre sipas nenit 16. Vlerësimi dhe renditja e kandidatëve miratohet me shumicën e votave të Këshillit.
11. Këshilli vendos ngritjen në detyrë të kandidatëve pasi ata të kenë kaluar me sukses procesin e rivlerësimit.
12. Krijimi i Prokurorisë së Posaçme shpallet me vendim të Këshillit.
13. Menjëherë pas krijimit të Prokurorisë së Posaçme, Këshilli fton prokurorët e kësaj prokurorie që të shprehin interesin për pozicionin e kryetarit.
14. Në rast konflikti ndërmjet këtij neni dhe neneve të cilat parashikojnë rregullime të posaçme për secilin hap të procedurës, neni me parashikime të posaçme ka përparësi.

KREU II
KUSHTET LIGJORE DHE KRITERET E VLERËSIMIT

Neni 4
Kushtet ligjore për ngritjen në detyrë si prokuror i posaçëm

Kushtet ligjore që duhet të përmbushë prokurori që kandidon për ngritje në detyrë në Prokurorinë e Posaçme, janë:
1. Të jetë prokuror i Republikës së Shqipërisë dhe të mos ketë masë disiplinore në fuqi.
2. Të ketë ushtruar funksionin si prokuror për jo më pak se 10 (dhjetë) vjet, duke përfshirë edhe përvojën si prokuror i komanduar.
3. Të përmbushë kushtet e sigurisë, të parashikuara në nenin 6, të ligjit nr. 95/2016 “Për organizimin dhe funksionimin e institucioneve për të luftuar korrupsionin dhe krimin e organizuar”, përfshirë edhe kushtin se duhet të ketë dorëzuar formularë të vlefshëm të shprehjes së pëlqimit për kontrollin periodik të llogarive bankare dhe telekomunikimeve personale, të nënshkruar prej kandidatit dhe anëtarëve të afërt të familjes.
4. Të ketë kaluar me vendim të formës së prerë procesin e rivlerësimit.

Neni 5
Kriteri i vlerësimit të performancës

Kriteri i vlerësimit të performancës të kandidatëve përfshin dy vlerësimet e fundit të performancës së kandidatit.

Neni 6
Shkallët e vlerësimit të kriterit 
të performancës

Shkallët e vlerësimit të kriterit të performancës së kandidatit, bazuar në rezultatet e tyre në dy vlerësimet e fundit profesionale të parashikuara në nenin 5, janë si më poshtë:
a) pesë pikë për kandidatët që janë vlerësuar “Shumë mirë” në dy vlerësimet e fundit të performancës;

b) katër pikë për kandidatët që janë vlerësuar “Shumë mirë” dhe “Mirë” në dy vlerësimet e fundit të performancës;
c) tri pikë për kandidatët që janë vlerësuar “mirë” në dy vlerësimet e fundit të performancës;
ç) dy pikë për kandidatët që janë vlerësuar “mirë” dhe “mjaftueshëm” në dy vlerësimet e fundit të performancës;
d) një pikë për kandidatët që janë vlerësuar “mjaftueshëm” në dy vlerësimet e fundit të performancës.

Neni 7
Kriteret e posaçme etike dhe profesionale për ngritjen në detyrë si Prokuror i Posaçëm

1. Kriteret e posaçme etike dhe profesionale për ngritjen në detyrë si Prokuror i Posaçëm janë:
a) Aftësitë e treguara: në hetim, përfshirë përdorimin e teknikave të posaçme të hetimit dhe qasjen proaktive te hetimi; në ndjekjen penale, përfshirë formulimin e akuzës dhe përfaqësimin në gjykatë; dhe në konfiskimin e produkteve të veprës penale dhe të aseteve, sipas Kodit të Procedurës Penale ose ligjit antimafia; dhe
b) Vendosmëria e treguar në përballimin e vështirësive, presioneve e rreziqeve dhe integriteti i posaçëm profesional, përfshi etikën profesionale, ndershmërinë, paanësinë, sigurinë dhe konfidencialitetin e treguar nga kandidati.

Neni 8
Shkallët e vlerësimit të kritereve 
të posaçme etike dhe profesionale

Shkallët e vlerësimit për kriteret etike e profesionale të parashikuara në nenin 7 janë:
a) “Kualifikim i lartë”, i cili vlerësohet me 8 - 10 pikë;
b) “Kualifikim i mesëm” i cili vlerësohet me 4 - 7 pikë; 
c) “Kualifikimi i ulët” i cili vlerësohet me 1 - 3 pikë.
Neni 9
Aftësitë e treguara në hetim, 
në ndjekjen penale dhe në konfiskim

1. Kandidati vlerësohet me “Kualifikim të lartë” për këtë kriter kur verifikohet një nga faktet e mëposhtme:
a) ka hetuar me sukses jo më pak se pesë çështje penale të ndërlikuara ligjërisht ose në fakte, përfshi përdorimin e metodave të avancuara të hetimit dhe qasjen proaktive;
b) ka qenë drejtues grupi hetimor ose prokuror i vetëm dhe/ose ka përfaqësuar prokurorinë në nivel apeli/Gjykatë të Lartë, në jo më pak se pesë procese gjyqësore për të cilat është dhënë vendim dënimi për korrupsion, krim të organizuar, pastrim parash ose për çështje të tjera të ndërlikuara;
c) ka qenë pjesë e një grupi prokurorësh, në shkallë të parë ose në nivel apeli, në jo më  pak se dhjetë procese gjyqësore, në të cilat është dhënë vendim dënimi për korrupsion, krim të organizuar, pastrim parash, ose për çështje të tjera të ndërlikuara;
ç) ka kërkuar me sukses konfiskimin e pasurive të cilat janë produkte të veprës penale në jo më pak se pesë raste dhe/ose kur vlera e aseteve të konfiskuara ka qenë e lartë ose ka kërkuar me sukses konfiskimin e pasurive në zbatim të ligjit antimafia në jo më pak se pesë raste dhe/ose kur vlera e aseteve të konfiskuara ka qenë e lartë.
2. Kandidati vlerësohet me “Kualifikim të mesëm” për këtë kriter kur verifikohet një nga faktet e mëposhtme:
a) ka hetuar me sukses jo më pak se tri çështje penale të ndërlikuara ligjërisht ose në fakte përfshi përdorimin e metodave të avancuara të hetimit dhe qasjen proaktive;
b) ka qenë drejtues grupi hetimor ose prokuror i vetëm dhe/ose ka përfaqësuar prokurorinë në nivel apeli / Gjykatë të Lartë, në më pak se pesë procese gjyqësore në të cilat është dhënë vendim dënimi për korrupsion, krim të organizuar, pastrim parash ose për çështje të tjera të ndërlikuara; 
c) ka qenë pjesë e një grupi prokurorësh, në shkallë të parë ose në nivel apeli, në më pak se dhjetë procese gjyqësore, në të cilat është dhënë vendim dënimi për korrupsion, krim të organizuar, pastrim parash, ose për çështje të tjera të ndërlikuara;
ç) ka kërkuar me sukses konfiskimin e pasurive që përbëjnë produkte të veprave penale në më pak se pesë raste dhe/ose kur vlera e aseteve të konfiskuara ka qenë mesatare ose ka kërkuar me sukses konfiskimin e pasurive në zbatim të ligjit antimafia, në më pak se pesë raste dhe/ose kur vlera e aseteve të konfiskuara ka qenë mesatare.
3. Kandidati vlerësohet me “Kualifikim të ulët” për këtë kriter kur verifikohet një nga faktet e mëposhtme:
a) ka hetuar me sukses të paktën 1 çështje penale të ndërlikuar ligjërisht ose në fakte, përfshi përdorimin e metodave të avancuara të hetimit dhe qasjen proaktive ose është përpjekur të hetojë çështje të ndërlikuara dhe të përdorë teknika të avancuara hetimi, por ka qenë i pasuksesshëm;
b) nuk ka marrë pjesë në procese gjyqësore në të cilat është dhënë vendim për korrupsion, krim të organizuar, pastrim parash, ose çështje të tjera penale të ndërlikuara;
c) ka ndihmuar në të paktën një rast, një prokuror tjetër, i cili ka kërkuar me sukses konfiskimin e pasurive që përbëjnë produkte të veprave penale dhe/ose kur vlera e aseteve të konfiskuara ka qenë e ulët ose ka ndihmuar në të paktën një rast, një prokuror tjetër, i cili ka kërkuar me sukses konfiskimin e pasurive në zbatim të ligjit antimafia, dhe/ose kur vlera e aseteve të konfiskuara ka qenë e ulët.
4. Komisioni shqyrton aktet procedurale të kandidatit në çështjet në fjalë dhe aktet respektive të gjykatës, për të përcaktuar nëse produkti i punës së tij/saj është ligjërisht i plotë, i saktë në fakte, i organizuar dhe paraqitur mirë. Komisioni vlerëson në mënyrë të posaçme ato tipare të punës së kandidatëve që janë thelbësore dhe të lidhura me aftësitë e treguara në hetim, përdorimin e teknikave të posaçme, ndjekjen penale, përfaqësimin në gjykatë dhe konfiskimin e produkteve të veprës penale sipas Kodit të Procedurës Penale dhe të aseteve sipas ligjit antimafia.
5. Për të vlerësuar sa më mirë aftësitë e treguara sipas këtij neni, Komisioni shqyrton gjithashtu edhe çdo çështje tjetër të hetuar nga kandidati gjatë karrierës së tij e cila ka tërhequr vëmendjen e opinionit publik.






Neni 10
Vendosmëria e treguar në përballimin e vështirësive, presioneve e rreziqeve 
dhe integriteti

1. Kandidatët i paraqesin Komisionit situatat/ rrethanat ku ata kanë kapërcyer vështirësi të spikatura ose i kanë bërë ballë presionit gjatë një hetimi ose ndjekjeje penale, duke bërë të mundur dërgimin e çështjes në gjyq. Kandidati përshkruan qartë vështirësitë dhe veprimet e kryera prej tij që kanë kontribuar në suksesin e hetimit ose ndjekjes penale.
2. Kandidatët i paraqesin Komisionit situatat/ rrethanat ku ata kanë treguar etikë të lartë profesionale duke ruajtur paanësinë, ndershmërinë dhe konfidencialitetin e të dhënave hetimore pavarësisht vështirësive të spikatura me të cilat janë përballur.
3. Komisioni i vlerëson kandidatët me “Kualifikim të lartë”, “Kualifikim të mesëm” ose “Kualifikim të ulët” në varësi të sasisë dhe cilësisë së situatave/rrethanave që kanë vënë në provë vendosmërinë dhe integritetin e kandidatit.
4. Komisioni shqyrton aktet procedurale të kandidatit dhe aktet respektive të gjykatës për të vërtetuar vendosmërinë dhe integritetin e kandidatit. Komisioni vlerëson në mënyrë të posaçme ato tipare të punës së kandidatëve që janë thelbësore dhe të lidhura me vendosmërinë e treguar në përballimin e vështirësive, presioneve e rreziqeve.

KREU III
PROCESI I VLERËSIMIT

Neni 11
Komisioni i Posaçëm

1. Për vlerësimin paraprak të kandidatëve për prokuror në Prokurorinë e Posaçme, Këshilli krijon një Komision të Posaçëm;
2. Komisioni i Posaçëm përbëhet nga 5 anëtarë të Këshillit të Lartë të Prokurorisë, prej të cilëve   3 anëtarë prokurorë dhe 2 anëtarë joprokurorë. Anëtarët e Komisionit të Zhvillimit të Karrierës janë ex officio anëtarë të Komisionit të Posaçëm. Anëtarët e Komisionit të Vlerësimit të Veprimtarisë Etike dhe Profesionale përjashtohen ex officio nga pjesëmarrja në Komisionin e Posaçëm. Dy anëtarët e tjerë të Komisionit të Posaçëm, njëri prej të cilëve anëtar prokuror dhe tjetri anëtar jo prokuror, zgjidhen me short nga pjesa e mbetur e anëtarëve të Këshillit. 
3. Kryetari i Këshillit cakton kryetarin e Komisionit të Posaçëm;
4. Kryetari i Komisioni të Posaçëm relaton para Këshillit rezultatet e vlerësimit paraprak të kandidatëve;
5. Veprimtaria e Komisionit mbaron me krijimin e Prokurorisë së Posaçme.

Neni 12
Shqyrtimi fillestar

1. Brenda 7 ditëve nga hyrja në fuqi e kësaj rregulloreje, Komisioni fillon verifikimin e plotësimit të kushteve ligjore për ngritjen në detyrë.
2. Kryetari i Komisionit raporton në mbledhjen e radhës së Këshillit, e cila mbahet sa më shpejt të jetë e mundur, emrat e kandidatëve të cilët vlerësohet se nuk përmbushin kushtet ligjore. Këshilli miraton listën me emrat e kandidatëve që plotësojnë kushtet ligjore sipas rendit alfabetik.
3. Komisioni verifikon statusin e kandidatit në procesin e rivlerësimit kalimtar të kandidatit sipas ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, pranë Komisionit të Pavarur të Kualifikimit dhe Kolegjit të Apelimit.
4. Këshilli i përcjell Komisionit të Pavarur të Kualifikimit, për rivlerësim me përparësi, emrat e kandidatëve të cilët plotësojnë kushtet ligjore dhe nuk i janë nënshtruar ende procesit të rivlerësimit, si dhe Komisionit të Posaçëm të Apelimit emrat e kandidatëve për të cilët, në kuadër të procesit të rivlerësimit, është ushtruar ankim pranë këtij institucioni duke kërkuar kryerjen/përfundimin me përparësi të procesit të rivlerësimit.
Neni 13
Procesi i vlerësimit në Komision

1. Pasi Këshilli përcakton kandidatët që përmbushin kushtet ligjore sipas nenit 4, Komisioni i vlerëson ata sipas kritereve të parashikuara në nenet 5 dhe 7 të kësaj rregulloreje dhe sipas shkallëve të vlerësimit të parashikuara në nenet 6 dhe 8 të kësaj rregulloreje.
2. Anëtarët e Komisionit shqyrtojnë të gjitha dokumentet e kandidatit dhe standardet e renditura në nenet 5–10. Këto standarde përfshijnë aplikimin e kandidatit, vlerësimet e mëparshme të kandidatit, produktet e mëparshme të punës, deklaratat e motivimit ose dokumente të tjera të bashkëngjitura.
3. Komisioni vendos shkallën e vlerësimit të secilit kriter për secilin kandidat me shumicë të thjeshtë dhe ia propozon Këshillit sipas shtojcës A të kësaj rregulloreje. Anëtari/anëtarët e mbetur në pakicë në Komision mund t’i propozojnë dhe argumentojnë Këshillit një shkallë të ndryshme vlerësimi.
4. Anëtarët e Komisionit arsyetojnë për shkallën e propozuar të vlerësimit dhe përshkruajnë faktet mbi të cilat mbështesin arsyetimin. Propozimit i bashkëlidhen të gjitha dokumentet mbështetëse.

Neni 14
Afatet lidhur me procedurën e vlerësimit

1.  Komisioni kërkon nga kandidatët të identifikojnë produktin e punës së tyre dhe çështjet që mbështesin aplikimin e tyre, në përputhje me kriteret e renditura në nenin 9. Kandidatët kanë 7 ditë afat kohor për të identifikuar këto dokumente dhe për t’i vënë në dispozicion të Komisionit.
2. Komisioni përfundon vlerësimin e kandidatëve sipas shkallëve të përcaktuara në nenin 8 të kësaj rregulloreje brenda 6 javëve nga mbledhja e parë sipas nenit 12 dhe i dërgon Këshillit raportin përfundimtar.
3. Këshilli realizon intervistat me kandidatët brenda 2 javëve nga dërgimi i raportit të Komisionit. Intervistat me kandidatët regjistrohen me audio dhe video. Këshilli mund të kërkojë prej kandidatëve ose institucioneve publike informacione shtesë të cilat e ndihmojnë në vlerësimin e kandidatit.
4. Këshilli bën vlerësimin përfundimtar dhe renditjen e kandidatëve jo më vonë se 1 javë nga përfundimi i procesit të intervistimit të kandidatëve.

Neni 15
Raportimi në Këshill

Kur Komisioni përfundon vlerësimet e tij, kryetari i Komisionit njofton kryetarin e Këshillit, i cili thërret mbledhjen plenare të Këshillit. Kryetari i Komisionit vendos në dispozicion të anëtarëve të Këshillit kopje të vlerësimeve të shkruara dhe dokumentet mbështetëse. Gjatë mbledhjes së hapur, kryetari i Komisionit prezanton për anëtarët një përmbledhje të rezultateve të vlerësimit.

Neni 16
Vlerësimi në Këshill

1. Këshilli, bazuar në propozimin e Komisionit, vendos shkallën e vlerësimit për secilin kandidat dhe për secilin kriter.
2. Këshilli mund të ndryshojë shkallën e vlerësimit të propozuar nga Komisioni me shumicën e votave të anëtarëve të pranishëm;
3. Pasi vendoset shkalla e vlerësimit për secilin kandidat, çdo anëtar i Këshillit vendos pikët për secilin prej kritereve, brenda hapësirës së pikëzimit të caktuar për atë shkallë vlerësimi në nenin 8, duke plotësuar tabelën në shtojcën B të kësaj rregulloreje.
4. Në përfundim të procesit të pikëzimit, kandidatët renditen sipas numrit të pikëve në përputhje me tabelën në shtojcën C të kësaj rregulloreje.
KREU IV
KRIJIMI DHE DREJTIMI I 
PROKURORISË SË POSAÇME

Neni 17
Krijimi i Prokurorisë së Posaçme

1. Këshilli mblidhet për të vendosur krijimin e Prokurorisë së Posaçme sapo të arrihet numri i nevojshëm i prokurorëve të konfirmuar për ngritje në detyrë si prokuror të posaçëm, të cilët kanë kaluar me sukses procesin e rivlerësimit.
2. Këshilli koordinon punën me Këshillin e Lartë Gjyqësor për të siguruar lehtësi në krijimin e Gjykatës së Posaçme kundër Korrupsionit dhe Krimit të Organizuar dhe Prokurorisë së Posaçme.
3. Pasi Prokuroria e Posaçme të jetë krijuar, dhe kur prokurorë të tjerë, të konfirmuar për ngritje në detyre të kenë marrë konfirmimin nga procesi i rivlerësimit, Këshilli mblidhet sa më shpejt të jetë e mundur.
4. Nëse një kandidat nuk kalon me sukses procesin e rivlerësimit, ai/ajo nuk kualifikohet për ngritje në detyrë në Prokurorinë e Posaçme.
5. Pas krijimit të Prokurorisë së Posaçme, Këshilli mund të rihapë thirrjen për aplikime në rast se ka nevojë për më tepër anëtarë. 

Neni 18
Zgjedhja e drejtuesit të Prokurorisë 
së Posaçme

1. Pas krijimit të Prokurorisë së Posaçme, Komisioni i kërkon me shkrim prokurorëve të ngritur në detyrë, që të shfaqin interesin për pozicionin e drejtuesit të Prokurorisë së Posaçme. Kandidatët e interesuar paraqesin motivimin e tyre, sipas standardeve të parashikuara në nenin 19, brenda 5 ditëve nga kërkesa e Komisionit. Letra e motivimit për pozicionin e drejtuesit të Prokurorisë së Posaçme nuk duhet të jetë më tepër se 5 faqe, të shkruara me shkrim 12, në llojin Times New Roman.
2. Këshilli zgjedh drejtuesin e Prokurorisë së Posaçme në mbledhjen e tij më të afërt.

Neni 19
Standardet e vlerësimit për zgjedhjen e drejtuesit të Prokurorisë së Posaçme

Në përzgjedhjen e drejtuesit të Prokurorisë së Posaçme, Këshilli vlerëson:
a) eksperiencën në ndjekjen e çështjeve sensitive të korrupsionit dhe krimit të organizuar;
b) eksperiencën dhe aftësitë në organizimin dhe drejtimin e një strukture;
c) eksperiencën në hartimin e miratimin e rregulloreve administrative;
ç) eksperiencën në çështje të cilat kanë marrë vëmendje të lartë publike dhe ndërveprim me median;
d) aftësitë në drejtimin efektiv të burimeve njerëzore;
dh) vizionin ose planin e besueshëm për ndërtimin e Prokurorisë së Posaçme, si një institucion funksional dhe efektiv;
e) imazhin publik të karrierës së tij/saj si prokuror.
Neni 20
Procedura e zgjedhjes së drejtuesit 
të Prokurorisë së Posaçme

1. Këshilli fton çdo prokuror të Prokurorisë së Posaçme, që ka dorëzuar letrën e motivimit për pozicionin e drejtuesit të Prokurorisë së Posaçme, për të trajtuar para Këshillit në një prezantim të shkurtër secilin prej standardeve të renditura në nenin 19.
2. Votimi për drejtuesin e Prokurorisë së Posaçme bëhet i hapur dhe nominal.
3. Secili anëtar i Këshillit nuk mund të votojë për më shumë se një kandidat për pozicionin e drejtuesit të Prokurorisë së Posaçme.
4. Drejtues i Prokurorisë së Posaçme zgjidhet kandidati që merr më shumë vota në Këshill.
5. Në rast se dy a më shumë kandidatë marrin numër të barabartë votash, Këshilli kryen një votim të dytë mes kandidatëve me numër të barabartë votash.
6. Nëse asnjëri prej prokurorëve të Prokurorisë së Posaçme nuk shfaq interes për pozicionin e drejtuesit Këshilli cakton përkohësisht në këtë detyrë njërin nga prokurorët.
KREU V
DISPOZITA TË FUNDIT

Neni 21
Konflikti i interesave

1. Anëtari i Komisionit ose i Këshillit, që ka pengesa ligjore në kuptim të ligjit nr. 44/2015, “Kodi i Procedurave Administrative”, si dhe ka konflikt interesi në kuptim të ligjit nr. 9367, datë 7.4.2005 “Për parandalimin e konfliktit të interesave në ushtrimin e funksioneve publike”, heq dorë nga detyrat e tij/saj në procesin e vlerësimit, renditjes dhe votimit të kandidatëve.
2. Në këtë rast, detyrat e anëtarit të Komisionit ushtrohen nga anëtari zëvendësues.
3. Në rast se një anëtar i Komisionit heq dorë, anëtari zëvendësues zgjidhet me short për të qenë pjesë e procesit të vlerësimit të kandidatit.





Neni 22
Komunikimet jozyrtare gjatë procesit 
të zgjedhjes

1. Ndalohen komunikimet jozyrtare mes një anëtari të Komisionit/Këshillit dhe një kandidati për prokuror në Prokurorinë e Posaçme duke filluar nga data e miratimit të kësaj rregulloreje deri në ditën e shpalljes së rezultateve.

Neni 23
Monitoruesit e procesit të vlerësimit

Përfaqësues të misioneve EURALIUS dhe OPDAT mund të jenë pjesëmarrës në procesin e intervistave dhe faza të tjera të vlerësimit të kandidatëve.  Monitoruesit ndërkombëtarë mund të drejtojnë pyetje gjatë intervistave, pasi të kenë përfunduar anëtarët e Këshillit.

Neni 24
Konfidencialiteti dhe mbrojtja e të dhënave

1. Procedurat e parashikuara në këtë rregullore kryhen në përputhje me rregullat e parashikuara në Kodin e Procedurës Penale, legjislacionin në fuqi për mbrojtjen e të dhënave personale dhe informacionin e klasifikuar.
2. Dokumentet duhet të jenë të redaktuara para publikimit, në rast se përmbajnë informacion personal të kandidatëve ose informacion rreth personave të tjerë.

Neni 25
Hyrja në fuqi

Kjo rregullore hyn në fuqi në ditën e botimit në Fletoren Zyrtare.

VLERËSIMI INDIVIDUAL NGA KOMISIONI  SIPAS SHKALLËVE, TË KANDIDATËVE PËR PROKURORINË E POSAÇME

	
	
	
	
	
	Formulari nr. 1

	Nr.
	Emri e mbiemri i kandidatit
	KOMPONENTËT E VLERËSIMIT TË 
AFTËSIVE SIPAS SHKALLËVE

	
	
	Ndjekja  penale, hetimi, teknikat, përfaqësimi, konfiskimi
	Vendosmëria dhe integriteti

	i mesëm  

	KOMISIONI I POSAÇËM

	
	
	
	(_____________________________)

	
	
	
	
	
	
	
	

		






















VLERËSIMI I PERFORMANCËS 

	
	
	
	
	
	
	
	Formulari nr. 2

	Nr.
	Emri e mbiemri i kandidatit
	Viti paraardhës 
	Viti i fundit
	TOTALI

	
	
	Mjaftueshëm 0.5 pikë
	Mirë 1.5 pikë  
	Shumë mirë 2.5 pikë
	Mjaftueshëm 0.5 pikë
	Mirë 1.5 pikë  
	Shumë mirë 2.5 pikë

	KOMISIONI I POSAÇËM

	
	
	
	
	
	
	
	
	














SHTOJCA B
	[bookmark: _MON_1614680722]
	VLERËSIMI INDIVIDUAL, SIPAS KOMPONENTËVE TË KANDIDATËVE PËR PROKURORINË E POSAÇME

	
	
	
	
	
	
	
	
	

	
	
	
	
	
	Formulari nr. 3

	Nr.
	Emri e mbiemri i kandidatit
	KOMPONENTËT E VLERËSIMIT TË AFTËSIVE SIPAS SHKALLËVE
	TOTALI

	
	
	Ndjekja penale, hetimi, teknikat, përfaqësimi, konfiskimi
	Vendosmëria dhe integriteti
	

	
	
	i ulët                 1–3
	i mesëm 4–7
	i lartë     8–10 
	i ulët                 1–3
	i mesëm  4–7
	i lartë          8–10 

	ANËTAR I KËSHILLIT TË LARTË TË PROKURORISË






	Nr.
	Emri e mbiemri 
i kandidatit 
	VLERËSIMI ME PIKË SIPAS ANËTARËVE TË KËSHILLIT
	Vlerës.
performanc.
	TOTALI

	RENDITJA E KANDIDATËVE

	PËR PROKURORINË E POSAÇME

	
	Formulari  nr. 5

	Nr.

